Държавен вестник, бр. 8, 2023 г., стр. 7

БРОЙ  8	
Д Ъ Р Ж А В Е Н  В Е С Т Н И К 	
СТР.  7  
Заключителна разпоредба
§ 2. В Закона за политическа и граждан­
ска реабилитация на репресирани лица (обн., 
ДВ, бр. 50 от 1991 г.; изм., бр. 52 от 1994 г., 
бр. 12 от 2004 г., бр. 29 от 2005 г., бр. 30 и 81 
от 2006 г., бр. 60 от 2007 г., бр. 26 от 2008 г., 
бр. 103 от 2009 г., бр. 62 от 2010 г. и бр. 43 от 
2016 г.) в чл. 7, т. 1 думите „точки 1 и 2“ се 
заменят с „т. 1, 2 и 3“.
Законът е приет от 48-ото Народно съб­
рание на 19 януари 2023 г. и е подпечатан с 
официалния печат на Народното събрание.
Председател на Народното събрание: 
Вежди Рашидов
415
УКАЗ № 11
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за трудовата миграция и трудовата мобил­
ност, приет от 48-ото Народно събрание на 
19 януари 2023 г.
Издаден в София на 24 януари 2023 г.
Президент на Републиката: 
Румен Радев
Подпечатан с държавния печат.
Министър на правосъдието:
Крум Зарков
ЗАКОН
за изменение и допълнение на Закона за тру­
довата миграция и трудовата мобилност (обн., 
ДВ, бр. 33 от 2016 г.; изм., бр. 97 от 2016 г., 
бр. 97 от 2017 г., бр. 24 от 2018 г., бр. 34 от 
2019 г., бр. 21 от 2021 г. и бр. 41 от 2022 г.)
§ 1. В чл. 17, ал. 2 се правят следните 
изменения:
1. Точка 1 се изменя така:
„1. работникът – гражданин на трета дър­
жава, да притежава висока професионална 
квалификация:
а) придобито висше образование, което се 
удостоверява с диплома, удостоверение или 
друг официален документ, издаден от компе­
тентен орган, след обучение с продължител­
ност, не по-малка от три академични години, 
проведено от образователна институция, 
призната като висше училище от съответната 
държава, или
б) когато се отнася за длъжности, включени 
в списъка, утвърден със заповед на министъра 
на труда и социалната политика – знания, 
умения и компетентности, удостоверени чрез 
официален документ, издаден от компетен­
тен орган, за професионален опит на ниво, 
сравнимо с придобито висше образование, 
придобит в срока, посочен в списъка, и които 
имат отношение към длъжността или сектора, 
посочени в трудовия договор, или
в) когато се отнася за длъжности извън 
буква „б“ – знания, умения и компетентности, 
които са удостоверени чрез официален доку­
мент, издаден от компетентен орган, за поне 
5 години професионален опит на равнище, 
сравнимо с придобито висше образование, и 
които са свързани с длъжности или сектора, 
посочени в трудовия договор;“.
2. В т. 2 думите „за последните“ се заменят 
с „последно публикуваните от Националния 
статистически институт за период от“.
3. В т. 3 числото „12“ се заменя с „6“.
§ 2. В чл. 20 се правят следните изменения 
и допълнения:
1. В ал. 1 думите „две години“ се заменят 
с „12 месеца“ и накрая се добавя „с изключе­
ние на случаите по чл. 33ф, ал. 1 от Закона 
за чужденците в Република България“.
2. В ал. 3 думите „чл. 17“ се заменят със 
„Закона за чужденците в Република България“.
§ 3. В чл. 23 се правят следните изменения 
и допълнения:
1. В текста преди т. 1 думите „които са“ 
се заличават.
2. В т. 1, 2 и 3 в началото се добавя „кои­
то са“.
3. Точка 4 се изменя така:
„4. които имат статут на дългосрочно 
пребиваващ в Европейския съюз и упражня­
ват своето право да пребивават в Република 
България с цел извършване на икономическа 
дейност в качеството си на заето или само­
стоятелно заето лице;“.
4. В т. 5 в началото се добавя „които са“.
5. Създават се т. 6 – 10:
„6. които са подали молба за международна 
закрила и очакват решение по своя статут 
или се ползват с временна закрила в дадена 
държава членка;
7. които са подали молба за временна 
закрила в Република България и очакват 
решение по своя статут или които се ползват 
с временна закрила в Република България;
8. които влизат в Република България 
по силата на ангажименти, съдържащи се в 
международно споразумение, което улеснява 
влизането и временния престой на някои ка­
тегории физически лица, свързани с търговия 
и инвестиции, с изключение на граждани на 
трети държави, които са приети на територи­
ята на Република България в качеството на 
лица, преместени при вътрешнокорпоративен 
трансфер;
9. чието експулсиране е било временно 
преустановено поради фактически или правни 
основания;
10. които по силата на споразумения меж­
ду Европейския съюз и Република България, 
от една страна, и трети държави, от друга